Mbo'ehaovusu

Mbo'ehaovusu térã mbo'ehaorusu ha'e mbo'eha renda oñemoarandu ha oñembokatupyryhápe temimbo'ekuéra, umíva niko oñemoarandupa rire ikatu ohupyty kuatia'atã he'íva ha'eha mbo'ekuaahára térã aporekokuaahára. Mbo'ehaovusu ndaha'éi mbo'ehaóicha mitãme guarã, mbo'ehaovusúpe temimbo'ekuéra oñembokatupyryite pe tembikuaatýpe oiporavóva hikuái.

Mbo'ehaovusukuéra ojehecha'ypy amo Európape oikokuévo Ára Mbytegua. Peteĩhaitéva niko pe Mbo'ehaovusu Volóña megua, upe rire heta ambuéva ou ojoguáva hese hekombo'épe.

Paraguái retãme katu, Mbo'ehaovusu Tetãgua Paraguaygua pe itujavéva, oñepyrũ amo ára 24 jasyporundy 1889 jave ha upe guive imba'eguasuite Paraguái rembiasakuépe.

 Mandu'apy